
Ministru kabineta rīkojums Nr. 300
Rīgā 2023. gada 25. maijā (prot. Nr. 27 35. §)
Par nekustamā īpašuma ''Lidosta Rīga'' Mārupes pagastā, Mārupes novadā, pirkšanu projekta ''Eiropas standarta platuma 1435 mm dzelzceļa līnijas izbūve ''Rail Baltica'' koridorā caur Igauniju, Latviju un Lietuvu'' īstenošanai
· 1. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu atļaut Satiksmes ministrijai pirkt patstāvīgu ēku (būvju) nekustamo īpašumu ''Lidosta Rīga'' (nekustamā īpašuma kadastra Nr. 8076 502 0059) – kravu centra ēku (būves kadastra apzīmējums 8076 002 0056 006) un katlu māju (būves kadastra apzīmējums 8076 002 0056 007) – Mārupes pagastā, Mārupes novadā (turpmāk – būvju īpašums), kas nepieciešams projekta "Eiropas standarta platuma 1435 mm dzelzceļa līnijas izbūve "Rail Baltica" koridorā caur Igauniju, Latviju un Lietuvu" īstenošanai.
· 2. Satiksmes ministrijai:
· 2.1. normatīvajos aktos noteiktajā kārtībā īpašuma tiesības uz būvju īpašumu nostiprināt zemesgrāmatā uz valsts vārda Satiksmes ministrijas personā;
· 2.2. izdevumus, kas saistīti ar būvju īpašuma pirkšanu un īpašuma tiesību nostiprināšanu zemesgrāmatā, segt no līdzekļiem, kas paredzēti akciju sabiedrības ''RB Rail'' un Eiropas Inovācijas un tīklu izpildaģentūras 2015. gada 24. novembrī noslēgtajā līgumā par līdzfinansējumu triju Baltijas valstu ātrgaitas dzelzceļa līnijas ''Rail Baltica'' projekta attīstībai.

